கேள்வி: திருப்பைஞ்ஞீலி ஞீலிவனேசுவரர் கோயில் என்பது என்ன?
பதில்: திருப்பைஞ்ஞீலி ஞீலிவனேசுவரர் கோயில் என்பது தமிழ்நாடு, திருச்சிராப்பள்ளி மாவட்டம், மண்ணச்சநல்லூர் அருகே உள்ள பைஞ்ஞீலி என்ற சிற்றூரில் அமைந்துள்ள ஒரு சிவன் கோயில் ஆகும். இது சம்பந்தர், சுந்தரர், அப்பர் ஆகியோரால் தேவாரம் பாடல்பெற்ற சிவத்தலமாகும். மூலவர் ஞீலிவனேசுவரர் என்றும், தாயார் விசாலாட்சி, நீல்நெடுங்கண்நாயகி என்றும் அழைக்கப்பெறுகிறார். இத்தலத்தில் 7 தீர்த்தங்கள் உள்ளன. 61வது சிவன் இக்கோவிலில் கல்வாழை (பைஞ்ஞீலி) தலவிருட்சமாக உள்ளது. இது தேவாரப் பாடல் பெற்ற தலங்கள் சோழ நாடு காவேரி வடகரை சிவத்தலங்கள் ஒன்றாகும். [https://www.dinamani.com/religion/parigara-thalangall/2021/mar/19/thiruppainjeeli-gneeliwaneswarar-temple-3582897.html திருமணத்தடைகளை நீக்கும் திருப்பைஞ்ஞீலி ஞீலிவனேஸ்வரர் கோயில்]
கேள்வி: திருப்பைஞ்ஞீலி ஞீலிவனேசுவரர் கோயில் - தல புராணம் பற்றி தகவல் சொல்.
பதில்: ஏழு கன்னிமார்களான பிராம்மி, மாகேஸ்வரி, கவுமாரி, வைஷ்ணவி, வாராகி, இந்திராணி, சாமுண்டி ஆகியோர் திருமண வரம் வேண்டி இவ்விடத்தில் தவம் இயற்றுகையில், பார்வதி அன்னை அவ்ர்கள் முன் தோன்றி, அவர்களுக்கு வரம் அளித்ததுடன், வாழை மர வடிவில் அத்தலத்திலேயே குடி கொண்டு என்றென்றும் தனது காட்சியினைக் கண்டு களித்தேயிருக்கலாம் எனப் பெரும் பேறளித்தாள். பின்னர், அவ்வாழை வனத்தின் மத்தியில் சிவனாரும் லிங்க வடிவில் சுயம்புவாக எழுந்தருளினார்.
கேள்வி: திருப்பைஞ்ஞீலி ஞீலிவனேசுவரர் கோயில் - தென்கைலாயம் பற்றி தகவல் சொல்.
பதில்: முன்னொருகாலத்தில் வாயுவுக்கும், ஆதிசேசனுக்கும், யார் பெரியவர் என்ற அகந்தைக் கூடியது. அதிசேசன் கைலாய மலையை சுற்றி வளைத்துக் கொண்டார். அதைத்தளர்த்த சண்ட மாருதத்தை (கடுமையான சூராவளிக் காற்று) உண்டு பண்ணினார். சண்ட மாருதம் கடுமையாக வீசியதால் கைலாயத்திலிருந்து எட்டு கொடுமுடிகள் (சிகரங்கள்) பெயர்ந்து விழுந்தன.அவை #. திருகோணமலை #. திருகாளத்தி #. திருசிராமலை #. திருஈங்கோய்மலை #. ரஜிதகிரி #. நீர்த்தகிரி #. திருவாட்போக்கி நாதர் உலா #. சுவேதகிரி என்பனவாகும். இவற்றுள் சுவேதகிரி என்பதே இத்தலமான திருப்பைஞ்ஞீலி. ஆகவே இது தென்கைலாயம் எனவும் வழங்கப்படுகிறது.
கேள்வி: திருப்பைஞ்ஞீலி ஞீலிவனேசுவரர் கோயில் - தலச் சிறப்பு குறித்து விரிவாக சொல்லுங்கள்.
பதில்: * திருக்கடையூர் தாம் காலால் உதைத்தமையால் மாண்ட தர்மராசனுக்கு இறைவன் மீண்டும் குழந்தையாக உயிர் கொடுத்தத் தலம். குடைவரைக் கோயில் அமைந்துள்ள ஒரு சந்நிதி இங்கு எமனுக்காக உள்ளது. * எமன் சிறப்புச் சந்நிதி உள்ளமையால், இங்கு நவக்கிரகங்கள் கிடையாது. * நித்தமும் இரவில் நடராசப் பெருமானை வணங்கும் வசிட்ட மாமுனி, ஒரு முறை இங்கு வந்து இரவில் இங்கு தங்க நேர்ந்தமையால், இறைவனார் அவருக்கு தமது ஆடலரசன் தோற்றத்தினை இவ்விடத்திலேயே காட்டியருளினார். * அப்பர் பெருமான் இத்தலத்துக்கு வர விரும்பி நடக்கையில் வழி தவறி நிற்கையில், சிவனே அந்தணர் வடிவில் அவரது பசியாற்ற கட்டுச்சோறு அளித்து இத்தலத்திற்கு வழிகாட்டுவித்தார். "சோற்றுடைய ஈஸ்வரன்" என்னும் பெயர் கொண்டு அவருக்கு இத்தலத்தில் ஒரு தனிச்சந்நிதியும் அமைந்துள்ளது. * திரு ஆனைக்காவினைப் போன்று ஐந்து பிரகாரங்கள் கொண்ட இத்தலத்தில், ஏழு தீர்த்தங்கள் உள்ளன. அவை விசாலாட்சி, எமன், கல்யாணி, அக்னி, தேவ, அப்பர் மற்றும் மணியங்கருணை என்பனவாகும். * இத்தலம், சம்பந்தர், சுந்தரர் மற்றும் அப்பர் ஆகிய நாயன்மார் பாடல் பெற்ற தலமாகும். * இது காவேரி நதி வடகரையில் பாடல் பெற்ற தலங்களில் 61ஆம் தலமாக விளங்குகிறது. * ஒவ்வொரு வருடமும், புரட்டாசி மற்றும் பங்குனி ஆகிய மாதங்களில், சுயம்பு லிங்கத்தின் மீது சூரியக் கதிர்கள் படர்வதைக் காண்பது மெய்யனுபவமாக விளங்கும்.
கேள்வி: திருப்பைஞ்ஞீலி ஞீலிவனேசுவரர் கோயில் - இறைவன் பொதிசோறு கொடுத்த நிகழ்வு பற்றி விளக்கவும்.
பதில்: திருச்சிராப்பள்ளி, திருக்கற்குடி, திருப்பராய்த்துறை ஆகிய தலங்களையடுத்து, திருநாவுக்கரசர் இத்தலம் நோக்கிவந்தபோது தண்ணீரின் தாகமும், பசியும் அவரை வாட்டின. அவருடைய களைப்பைப் போக்க எண்ணிய சிவபெருமான் அவர் வரும் வழியில் ஒரு குளத்தையும், தங்கி இளைப்பாறுவதற்காக ஒரு மண்டபத்தையும் உருவாக்கி கட்டுச்சோறு வைத்துக் கொண்டு முதிய அந்தணர் வடிவில் காத்துக்கொண்டிருந்தார். களைத்து வந்த அப்பருக்கு பொதிச்சோற்றை உண்டு குளத்து நீரைப் பருகியும் மேலே செல்லும்படி இறைவன் கூற, அப்பரும் அவ்வாறே செய்தார். அந்தணரிடம் அவர் எங்கு செல்கின்றார் என்று அப்பர் கேட்க, தானும் திருப்பைஞ்சீலி செல்வதாக இறைவன் கூறவே இருவரும் பேசிக்கொண்டே சென்றனர். திருப்பைஞ்சீலி கோயிலின் அருகில் வந்தவுடன் அந்தணர் மறைந்தார். அப்போதுதான் இறைவனே அந்தணராக வந்து, உணவு அளித்ததை அப்பர் புரிந்து கொண்டார். ஞானசம்பந்தருக்கு இறைவன் பொதிசோற்றினை திருக்குருகாவூர் வெள்ளடைநாதர் கோயில் கொடுத்தார்.
கேள்வி: திருப்பைஞ்ஞீலி ஞீலிவனேசுவரர் கோயில் - வரலாறு குறித்து விரிவாக சொல்லுங்கள்.
பதில்: இது பல்லவர் காலக் கோயிற்கட்டிட அமைப்பைக் கொண்டுள்ளது. பைஞ்ஞீலி மகாதேவர் மற்றும் பைஞ்ஞீலி உடையார் ஆகிய பெயர்களில் இது சோழர் காலக் கல்வெட்டு காணப்படுகிறது. ராஜராஜ சோழன் காலந்தொட்டு இக்கோயிலில் கல்வெட்டுகள் காணப்படுகின்றன. இதன் திருச்சுற்றில் இராச கோபுரம் அமைக்க விரும்பி அதற்கான பணிகள் கி.பி. 13 ஆம் நூற்றாண்டில் மூன்றாம் குலோத்துங்க சோழன் ஆட்சிக் காலத்தில் தொடங்கியது. இக்கோபுரம் பெரிய அளவில் ஏழு நிலைகள் கொண்டதாக அமைக்க திட்டமிடப்பட்டு பணிகள் தொடங்கின. இதில் உள்ள 12 பெருந் தூண்களில் 157 சோழர் காலச் சிற்பங்கள் அமைந்துள்ளன. மூன்றாம் குலோத்துங்கனை அடுத்து வந்த மூன்றாம் இராஜராஜ சோழன் காலத்தில் பாண்டியர் எழுச்சிபெற்றனர். அவர்களுக்கு இடையில் எழுந்த போரால் கோபுரத்தின் கட்டுமானப்பணிகள் தடைபட்டன. அரைகுறையாக உள்ள கோபுரப் பணியை முடிக்க 13 ஆம் நூற்றாண்டில் மாறவர்மன் குலசேகர பாண்டியன் ஆட்சிக் காலத்தில் பணிகள் துவங்கின. அதன் பயனாக கோபுரத்தின் ஒரு நிலையின் பணிகள் முற்றுப்பெற்று, இரண்டாம் நிலையின் பணிகள் தொடங்கப்பட்டன, ஆனால் பணிகள் முற்றுப் பெறவில்லை.
கேள்வி: திருப்பைஞ்ஞீலி ஞீலிவனேசுவரர் கோயில் - அமைப்பு என்பது என்ன?
பதில்: மாட வீதிகளையும் சேர்த்து இக்கோயில் நான்கு சுற்றுகளைக் கொண்டுள்ளது. இதன் மூன்றாம் சுற்றில் எட்டாம் நூற்றாண்டைச் சேர்ந்த ஒரு குடைவரை கோயில் உள்ளது. இது சோமாசுகந்தர் அமைக்கபட்ட ஒரு கடைவரையாகும். இந்தக் குடைவரையில் மட்டும்தான் சிவபெருமான் இடப்புறமும் உமை வலப்புறமும் இடையில் குழந்தை முருகனுடன் அமர்ந்துள்ளனர். இந்த இடவல மாற்றம் வேரெந்த குடைவரையிலும் காண இயலாது.
கேள்வி: திருப்பைஞ்ஞீலி ஞீலிவனேசுவரர் கோயில் - இவற்றையும் பார்க்க குறித்து விரிவாக சொல்லுங்கள்.
பதில்: * சிவத் தலங்கள் * தேவாரத் திருத்தலங்கள் * மாவட்ட வாரியான தேவாரம் பாடல் பெற்ற சிவாலயங்கள் * திருஞானசம்பந்தமூர்த்தி நாயனார் * சுந்தரமூர்த்தி நாயனார் * திருநாவுக்கரசு நாயனார்